 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብነታዊት 8 ኣብ ትግራይ ካብ በለስ ማርማላታን ኩኪስን እተፍሪ ጸጋ ገብረኪዳን 2 ጥሪ 2020 ኣብ ዓለም ልዕሊ 200 ዓይነታት በለስ ኣለው እዚኦም ብሕብሪ ዝተፈላለዩ ኮይኖም ቢጫ ሮዛን ጻዕዳን ሕብሪ ፍረ ብብዝሒ ከፍርዩ ይስትውዓል ፍረ ተኽሊ በለስ 24 ሚኢታዊት መዓልታዊ ክንወስዶ ዝግብኣና ቫይታሚን ሲ ካልሸየም ማግኔዥየም ፖታሽየምን ኮፐርን ዝሓዘ ምኻኑ ድማ ሰብ ሞያ ይዛረቡ ሳይንሳዊ መጽሄት ሞለኩለስ ብ2014 ኣቆጻጽራ ኤውሮጳውያን ኣብ ዘሐተሞ ጽሑፍ ተኽሊ በለስ ባክቴሪያ ጀርምን ረኽሲን ብምክልኻል ጥዕና ጸላም ከብዲ ኣብ ምሕጋዝ ዓብዪ እጃም ከም ዘለዎ ይጠቅስ ብተወሳኺ ምስ ካልኦት ዓይነታት ፍራምረ እንክነጻጸርውን 42 ሚኢታዊት ካሎሪ ከምኡውን 9.9 ግራም ካርቦሃይድሬት ዝሓዘ ኮይኑ መጠን ሽኮር ደም ንምቁጽጻር ከም ዝሕግዝውን ይእመን እዚ ራሕስን ዝናብን ኣብ ዝውሕዶም ከምኡውን ሓውሲ ኣጻምእ ከባቢታት ብብዝሒ ዝፈሪ ተኽሊ ካብ መግብነት ሓሊፉ ምጉሕጓሕ መሬት ኣብ ምክልኻል ዘይነዓቕ ግደ ኣለዎ ብተወሳኺ ንነዳድን ተሓዳሲ ጸዓትን ይውዕል ትግራይ ተኽሊ በለስ በብዝሒ ካብ ዝርከበሎም ከባቢታት ኢትዮጵያ ሓንቲ ኮይና ኣብ ኤርትራውን ይፈሪ እዩ እንተኾነ እዚ ኣብ ትግራይ ዘሎ በለስ ንዕብየቱን ሃለዋቱን ዝውሃቦ ትኹረት ትሑት ብምዃኑን ንዝሓለፉ ልዕሊ ሓሙሽተ ዓመታት ብኩችኔል ስለ ዝተጠቕዐን ኣብ ሓደጋ ምብራስ ኣሎ ኢሎም ገባራት ይኣምኑ እዚ ምሕደርኡውን ባህላዊ መገዲ ብምዃኑ ክንድቲ ዝድለ ካብኡ ክርከብ ዝኽእል ጥቕሚ ምጥቃም ኣይተኽኣለን ጸጋን በለስን በለስ ወርቃዊ ሃብትናዩ ኢላ እትገልጾ ናይዚ ሰሙን ኣብነታዊት ጓል ኣንስተይቲ ግን ካብ በለስ ጽሟቕ ማርማላታን ኩኪስን ኣብ ምፍራይ ተዋፊራ ትርከብ ኣብ ትግራይ በለስ ዘልዕል ሓደ ኣበሃህላውን ኣሎ በለስያ ዘይብሉ ሓረስታይ ዳርጋ ማይ ዘይብሉ ዋሕዚ ጸጋ ገብረኪዳን እብሃል ኣደ ክልተ ቖልዑትን በዓልቲ ሓዳርን እየ ኣብ ሓውዜን ተወሊደ ቆልዓ ሸውዓተ ዓመት ምስ ኮንኩ ምስ ስድራይ ናብ ኣስመራ ከይደ 10ይ ክፍሊ ክሳብ ዝበጽሕ ድማ ኣብ ኣስመራ ዓብየ ብምኽንያት ኲናት ኢትዮ-ኤርትራ ግን ብ1993 ምስ ስድራይ ተሰጒገ ናብ ዓደይ ተመሊሰ ኣብቲ ግዘ ትምህርተይ እንተኣቋረጽኩውን ዳርጋ ዓብየ ልቢ ገይረ ስለ ዝመጻእኹ ስራሕ እናሰራሕኩ ስድራይ ክኣሊ ግድን ነይሩ ድሕሪ ክልተ ዓመት ድማ ኣብ ማሕበር እኖታት ንእኖታት እዚ ማሕበር ብ1993ዓ.ም እንትጣየስ ብቐንዱ ማሕበራዊን ቑጠባውን ፀገማት ንዘለወን ፅጉማት እኖታት ሓገዝ ይገብር ጽርየትን ተላላኪትን ኮይነ ስራሕ ጀሚረ መወዳእታ ዓመት 2005 ኣቆጸጽራ ኢትዮጵያ ንዓይ ሕጂ ንዘለኹዎ ደረጃ በሪ ዝኸፍት ኣጋጣሚ ዝረኸብኩላ ዓመት እያ ኣብቲ ማሕበር እናሰራሕኹ ከለኹ ሓንቲ ሜክሲኮኣዊት ንደቂ ኣንስትዮ ስልጠና ክትህብ ትመጽእ በለስ ካብ ዝፍለጠሉ ሃገር ስለ ዝመጽአት ንዓናውን ዝተፈላለየ ዓይነት መግቢ ካብ በለስ ከመይ ክነዳሉ ከም እንኽእል ስልጠና ትህበና ዓርሰይ ንምቕያር ዓብዪ ድልየት ስለ ዝነበረኒ እቲ ንሓደ ሰሙን ዝተውሃበና ስልጠና ብዝግባእ ተኸታቲለ ማእለያ ዘይብሉ ጸገማት እናጋጠመኒ ድማ ቀጺለሉ ካብቲ ማሕበር ከይወጻእኹ ከለኹ ካብ በለስ ዝዳሎ ጽሟቕ ኩኪስን ካልኦትን ሰባት ክፈልጡዎ ኣብ ምግባር ብዙሕ ለፊዐ ሓድሽ ነገር ስለ ዝኾነ ግን ሰብ ብቐሊሉ ቀልጢፉ ክቕበሎ ከቢድ ነይሩ እንታይዩ ማርማራታ ካብ በለስ? ዝብሉኒ ብዙሓት ነይሮም ናይ ገንዘብ ዓቕሚውን ስለ ዘይነበረኒ ብቐሊሉ ካብቲ ዝገጥመኒ ዝነበረ ፈተና ንምውጻእ ይጽገም ነይረ በለስ ኣብ ቀረባ ዝርከብ ሃብተ ገነት ብምኻኑ ግን መዓልታዊ ተስፋ ይገብር ነይረ እናኸሰርኩ ድማ ሰብ ክፈልጦ ለፊዐ እየ ተስፋ ቖሪጸ ግን ኣይፈልጥን ሕዚታይ ትሰርሕ ኣላ? 